Mikrohullámú berendezések fejlesztése a Totaltel Kft-ben
Benedek Andor, Totaltel Kft

Gigabites Ethernet jelek pont-pont közötti mikrohullámú átvitelét a hagyományos sávokban nagy állapotszámú modulációval működő berendezések képesek megvalósítani. Az összeköttetések megkívánt magas megbízhatósága, a nagy állapotszámmal járó fokozott zaj- és torzításérzékenység miatt, csak adaptív technikák alkalmazásával biztosítható gazdaságosan. A Totaltel által kifejlesztett, 13-18-26-38 MHz-es sávú TDR-F-W berendezések 28/56 MHz szélességű csatornán 175/350 Mbit/s forgalmi kapacitással működnek 4-256 QAM közötti adaptív modulációval. A berendezések jellemzőinek ismertetésén túl kitérünk az adaptív technikáknak az összeköttetés-tervezésre gyakorolt hatásaira is.